জর্জ কেনেথ ম্যালরি
জর্জ কেনেথ ম্যালোরি (১৪ ফেব্রুয়ারি, ১৯০০ - ৮ এপ্রিল, ১৯৮৬) একজন মার্কিন রোগবিদ্যাবিদ ছিলেন, যিনি প্রধানত ম্যালোরি-ওয়েইস টিয়ার বর্ণনা করার জন্য স্মরণীয় হয়ে আছেন। তিনি ১৪ ফেব্রুয়ারি ১৯০০ সালে ম্যাসাচুসেটসের বোস্টনে জন্মগ্রহণ করেন, তিনি ফ্রাঙ্ক বুর ম্যালরির পুত্র। তিনি ১৯২৬ সালে হার্ভার্ড মেডিকেল স্কুল থেকে তার মেডিকেল ডিগ্রী লাভ করেন এবং পরবর্তীকালে তার কর্মজীবন জুড়ে ম্যালোরি ইনস্টিটিউট অফ প্যাথলজিতে (প্রতিষ্ঠিত এবং তার পিতার নামে নামকরণ করা) বোস্টন সিটি হাসপাতালে কাজ করেন, ১৯৫১ সালে পরিচালক হন। তিনি হার্ভার্ড মেডিকেল স্কুল এবং বোস্টন মেডিকেল স্কুল উভয়েই বক্তৃতা দিয়েছেন। তিনি ১৯৪৮ সালে বোস্টন মেডিকেল স্কুলে অধ্যাপক নিযুক্ত হন এবং ১৯৬৬ সালে তিনি একজন ইমেরিটাস অধ্যাপক হন। তার প্রাথমিক আগ্রহ ছিল যকৃৎ এবং বৃক্কের রোগ।